നവീകരിച്ച ജില്ലാ ഭാഗ്യക്കുറി ഓഫീസ് ഉദ്ഘാടനം ചെയ്തു തൊടുപുഴ: ജില്ലാ ഭാഗ്യക്കുറി ഓഫീസിന്റെ നവീകരിച്ച കെട്ടിടത്തിന്റെ ഉദ്ഘാടനം മന്ത്രി കെ.എന്. ബാലഗോപാല് ഓണ്ലൈന് ആയി നിര്വഹിച്ചു. മന്ത്രി റോഷി അഗസ്റ്റിന് അധ്യക്ഷത വഹിച്ചു. പി.ജെ. ജോസഫ് എംഎല്എ, മുനിസിപ്പല് ചെയര്മാന് സനീഷ് ജോര്ജ്, ഭാഗ്യക്കുറി ക്ഷേമനിധി ബോര്ഡ് ചെയര്മാന് പി.ആര്. ജയപ്രകാശ്, സംസ്ഥാന ഭാഗ്യക്കുറി ഡയറക്ടര് എസ്. കാര്ത്തികേയന്, മുനിസിപ്പല് കൗണ്സിലര് അഡ്വ. ജോസഫ് ജോണ്, ഭാഗ്യക്കുറി ക്ഷേമനിധി ബോര്ഡ് അംഗം ടി.ബി. സുബൈര്, ഭാഗ്യക്കുറി ജോയിന്റ് ഡയറക്ടര് സുചിത്ര കൃഷ്ണന് , ജില്ലാ ഭാഗ്യക്കുറി ഓഫീസര് ലിസിയമ്മ ജോര്ജ് ട്രേഡ് യൂണിയന് നേതാക്കളായ പി.എം. നാരായണന്, ടി.എസ്. ബാബു, അനില് ആനിക്കനാട്, ടി.എസ് ബാബു, രമണന് പടന്നയില്, ജോമോന് തെക്കുംഭാഗം എന്നിവര് പ്രസംഗിച്ചു. ബസും കാറു കൂട്ടിയിടിച്ചുകട്ടപ്പന: വാഴവരയില് ബസും കാറും കൂട്ടിയിടിച്ചു. വാഴവര ഒന്പതാം മൈലിലാണ് അപകടം നടന്നത്. കട്ടപ്പനയില്നിന്നും അടിമാലിക്ക് പോകുകയായിരുന്ന എലൈറ്റ് ബസും എതിരേവന്ന കാറും വാഴവര ഒന്പതാം മൈലിനു സമീപത്തുള്ള വളവിലാണ് ഇടിച്ചത്. കാറില് യാത്ര ചെയ്തവരെ ആശുപത്രിയിലേക്ക് മാറ്റി. ആരുടെയും പരിക്ക് സാരമുള്ളതല്ല.